Tolong jelaskan mengenai Awal kehidupan dari Wolfgang Amadeus Mozart dalam bahasa melayu

Ayah Mozart, Johann Georg Leopold Mozart ialah penggubah lagu yang penting pada zamannya, salah satu karyanya yang paling penting ialah Kindersinfonie ("Simfoni Anak-Anak"). Wolfgang ialah bongsu bungsu daripada tujuh adik-beradik, tetapi hanya beliau dan kakaknya, Maria Anna Mozart ("Nannerl") yang dapat hidup sampai dewasa.

Menurut Nannerl, beliau mula terikut-ikut dengan bermain alat muzik ketika masih kecil, dan menjelang umur lima tahun, beliau berupaya menggubah beberapa lagu kecil sambil direkodkan oleh ayahnya. Gubahan-gubahan ini, K. 1 ke 5 ada direkodkan dalam Nannerl Notenbuch. Meskipun begitu, para pengkaji tidak dapat pasti sama ada Mozart adalah berumur empat atau lima tahun ketika menghasilkan gubahan itu, meskipun bersepakat bahawa tiga gubahan pertama (1a, 1b dan 1c) dihasilkan hanya dalam masa beberapa minggu.

Pada tahun-tahun awalnya, ayah Mozart ialah satu-satu gurunya. Di samping ilmu muzik, beliau juga mengajar anak-anaknya bahasa serta subjek akademik. Solomon menyatakan bahawa, sementara Leopold adalah guru yang setia kepada anak-anaknya, ada bukti bahawa Mozart ingin menjadi lebih maju daripada apa yang diajarkannya. Komposisi pertamanya yang disalin dengan dakwat dan permainannya dengan biola adalah inisiatifnya sendiri serta mengejutkan Leopold, yang akhirnya berhenti menggubah lagi ketika bakat muzik anaknya menjadi ketara.

Mozart serta keluarganya kemudian dibawa untuk bermain piano di hadapan pelantik diraja Maximillian III di kota München. Pada bulan September 1762, Leopold mengambil cuti panjang daripada kerjanya untuk mempromosikan anaknya kepada para kerabat raja. Kemudian, Mozart berada dalam suatu jelajah konsert yang selama kira-kira 3 tahun di sekitar Eropah seperti Paris (1763, 1765) dan London (1764-1765). Di London, beliau juga bertemu dengan anak Johann Sebastian Bach, yaitu Johann Christian Bach yang sering dipanggil sebagai English Bach. Ketika berusia lapan tahun, beliau berjaya menghasilkan simfoni pertamanya, dengan kebanyakan bahagian mungkin dilakar oleh ayahnya.

Pada tahun 1769, Mozart mengadakan perjalanan ke Itali. Ketika di Itali, beliau menggubah opera Mitridati, rè di Ponto (1770) dan Lucia Silla (1772) dan kedua-dua opera mendapat kejayaan besar dalam pertunjukannya di Milan. Mozart juga mencipatakan banyak simfoni selama perjalanan ini, dan dipengaruhi para penggubah Itali seperti Sammartini. Di Bologna, Mozart juga bertemu denagan para komposer seperti Josef Mysliveček dan Padre Martini.